

Datum: 1. 2. 2021

Spoštovani starši bodočih prvošolčkov!

Bliža se pomemben dogodek- vpis vašega otroka v šolo.

Zaradi še vedno zelo resne in nepredvidljive epidemiološke situacije ter ob upoštevanju Higienskih priporočil NIJZ v tem obdobju, vas obveščamo, da bo začetek vpisnega postopka otrok v 1. razred potekal na daljavo.

Verjamemo, da bo v mesecu maju ali juniju situacija bolj stabilna, da bomo izvedli uvodni roditeljski sestanek in delavnice za bodoče prvošolce v živo, v prostorih šole ali na zunanjih površinah. Na roditeljskem sestanku vas bomo podrobneje seznanili z organizacijo in vsebino dela v prvem razredu in odgovorili na vaša vprašanja. O datumu vas bomo obvestili naknadno.

V prilogi vam pošiljamo kratek **vprašalnik** v katerem vas sprašujmo po informacijah, ki nam bodo v pomoč pri organizaciji pouka v prihodnjem šolskem letu. Zelo pomembno je, da nam napišete tudi podatek o vašem **elektronskem naslovu**, da bodo sporočila med nami lažje in hitreje stekla.

V prilogi vam pošiljamo **vpisni list**, ki je delno že izpolnjen. Prosimo, da že vpisane podatke natančno preverite in vpišete morebitne manjkajoče ( kraj rojstva, država rojstva, državljanstvo, morebitne zdravstvene posebnosti, v levi zgornji kot vpišite, katero skupino vrtca obiskuje in enega prijatelja, s katerim bi bil rad skupaj v razredu).

Zelo bi bili veseli, če zraven priložite risbico, ki jo je narisal vaš otrok in jo opremil s svojim imenom.

Vse skupaj- **vpisni list, vprašalnik in risbico** nam do 12. 2. 2021 pošljite po pošti na naslov:

I. OŠ Žalec, Šilihova 1, 3310 Žalec ali pa skenirajte oz. fotografirajte in pošljite na e- naslov [monika.korbar@guest.arnes.si](mailto:monika.korbar@guest.arnes.si).

Za vsa vprašanja smo vam na voljo na telefonski številki 03 713 24 27.

**ODLOŽITEV ŠOLANJA**

Starši oz. skrbniki, ki razmišljate o odložitvi šolanja za vašega otroka, morate otroka vseeno vpisati v šolo, hkrati pa do konca februarja oddajte na šolo pisno **vlogo za odložitev šolanja**, ki jo morata podpisati oba starša. Obrazec za odložitev šolanja se nahaja na spletni strani šole [www.1os-zalec.si](http://www.1os-zalec.si)

**PREPIS NA ŠOLO V DRUGEM ŠOLSKEM OKOLIŠU**

V primeru, da starši želite vpisati otroka v šolo v drugem šolskem okolišu, ga morate najprej vpisati v našo šolo in nas obvestiti o svoji nameri z **vlogo za prepis**, ki jo najdete na spletni strani šole [www.1os-zalec.si](http://www.1os-zalec.si)

**ZDRAVNIŠKI PREGLED**

Predvidoma v mesecu aprilu boste po pošti prejeli vabilo Otroškega dispanzerja ZD Žalec, kamor boste vašega otroka peljali na sistematski pregled, ki je obvezen pred vstopom v šolo.

V upanju, da se čimprej snidemo, vas lepo pozdravljamo.

Monika Korbar, Tatjana Žgank Meža,

šolska svetovalna služba ravnateljica